പുഷ്പ 2: ദി റൂൾ

സുകുമാർ റൈറ്റിംഗ്സുമായി സഹകരിച്ച് മൈത്രി മൂവി മേക്കേഴ്‌സ് നിർമ്മിച്ച് സുകുമാർ രചനയും സംവിധാനവും ചെയ്തു 2024-ൽ പുറത്തിറങ്ങിയ ഒരു ഇന്ത്യൻ തെലുങ്ക് ഭാഷാ ആക്ഷൻ ഡ്രാമ ചിത്രമാണ് പുഷ്പ 2: ദി റൂൾ. അല്ലു അർജുൻ ടൈറ്റിൽ കഥാപാത്രത്തെ അവതരിപ്പിക്കുന്ന ചിത്രത്തിൽ പ്രധാന വേഷത്തിൽ ഫഹദ് ഫാസിൽ ,രശ്മിക മന്ദാന എന്നിവരുമുണ്ട്. 2021-ൽ പുറത്തിറങ്ങിയ പുഷ്പ: ദി റൈസ് എന്ന ചിത്രത്തിന്റെ തുടർച്ചയും പുഷ്പ ചലച്ചിത്ര പരമ്പരയിലെ രണ്ടാം ഭാഗവുമാണ് ഈ ചലച്ചിത്രം.

500 കോടി ബഡ്ജറ്റിൽ നിർമ്മിച്ച ഈ ചിത്രം  ഇന്നുവരെയുള്ള ഏറ്റവും ചെലവേറിയ ഇന്ത്യൻ ചിത്രങ്ങളിൽ ഒന്നാണ്. ഈ ചലച്ചിത്രം 2024 ഡിസംബർ 5-ന് റിലീസ് ചെയ്തു.

കാസ്റ്റ്
അല്ലു അർജുൻ പുഷ്പ രാജ് മൊല്ലേടിയായി 
എസ്പി ഭൻവർ സിംഗ് ഷെഖാവത് ഐപിഎസായി ഫഹദ് ഫാസിൽ 
പുഷ്പയുടെ ഭാര്യ ശ്രീവല്ലിയായി രശ്മിക മന്ദാന 
 മിനിസ്റ്റർ വീരപ്രതാപ റെഡ്ഡിയായി ജഗപതി ബാബു 
മംഗളം ശ്രീനുവായി സുനിൽ
മംഗളം ശ്രീനുവിന്റെ ഭാര്യയായ മംഗളം ദാക്ഷായണിയായി അനസൂയ ഭരദ്വാജ്
ഭൂമിറെഡ്ഡി സിദ്ധപ്പ നായിഡുവായി റാവു രമേശ് എംപി
ജാലി റെഡ്ഡിയായി ധനഞ്ജയ
ജക്ക റെഡ്ഡിയായി ഷൺമുഖ്
പുഷ്പയുടെ മൂത്ത അർദ്ധസഹോദരനായ മൊല്ലേടി മോഹൻ ആയി അജയ്
പുഷ്പയുടെ രണ്ടാമത്തെ മൂത്ത സഹോദരനായി ശ്രീതേജ്
പുഷ്പയുടെ അമ്മ പാർവതമ്മയായി കൽപ്പലത

പ്രകാശനം
ഈ ചിത്രം തെലുങ്ക്, ഹിന്ദി, തമിഴ്, കന്നഡ, മലയാളം,  
ബംഗാളി
ഭാഷകളിൽ 2024 ഡിസംബർ 5-ന് തിയേറ്ററുകളിൽ റിലീസ് ചെയ്തു.

 ബോക്‌സ് ഓഫീസ് 
പുഷ്പ 2: ദ റൂൾ ഇന്ത്യയിലുടനീളവും ലോകവ്യാപകമായും വമ്പൻ ഹിറ്റായി.

ലോകവ്യാപക ഗ്രോസ് കളക്ഷൻ ഏകദേശം ₹1,640–₹1,650 കോടി ആയിരുന്നു.  
ഇതിൽ ഇന്ത്യയിലെ ആകെ ഗ്രോസ് വരുമാനം ഏകദേശം ₹1,471 കോടി,  
നെറ്റ് കളക്ഷൻ (എല്ലാ ഭാഷകളും ചേർന്ന്) ₹1,230–₹1,250 കോടി,  
വിദേശ രാജ്യങ്ങളിൽ നിന്ന് ഏകദേശം ₹270–₹300 കോടി.

ഇന്ത്യയിലെ പ്രധാന സംസ്ഥാനങ്ങളിലെ ഏകദേശം കളക്ഷൻ ചുവടെപ്പറയുന്ന പോലെ ആണ്:

 ആന്ധ്രപ്രദേശ്–തെലങ്കാന – ₹342.00 കോടി  
 കർണാടക – ₹87.50 കോടി  
 തമിഴ്നാട് – ₹76.00 കോടി  
 കേരളം – ₹18.00 കോടി  
 മറ്റ് സംസ്ഥാനങ്ങൾ – ₹857.50 കോടി

ആന്ധ്രപ്രദേശ്–തെലങ്കാന, കർണാടക, തമിഴ്നാട് എന്നിവിടങ്ങളിൽ ചിത്രം വലിയ ബിസിനസ് നേടി.  
എന്നാൽ കേരളത്തിൽ ചിത്രം ഏകദേശം ₹18 കോടി (ഗ്രോസ്) മാത്രമാണ് നേടിയത്,  
അതിനാൽ മറ്റു സംസ്ഥാനങ്ങളിൽ ബ്ലോക്ക്ബസ്റ്റർ വിജയമായപ്പോൾ കേരളത്തിൽ നിന്നും ലഭിച്ച മോശം പ്രതികരണങ്ങൾ മൂലം കേരള ബോക്സ് ഓഫീസിൽ പരാജയം നേരിട്ടു.

ബാഹ്യ ലിങ്കുകൾ


അവലംബം

വർഗ്ഗം:തെലുഗു ചലച്ചിത്രങ്ങൾ